cyanic-selkie/wikianc huggingface dataset:
ชาร์ลี แชปลิน
เข้าสู่วงการแสดง
แชปลินทำงานกับบริษัท เอสซันเนย์ และมิวชวล ฟิล์ม ตามลำดับ กับบริษัทหลังนี้ เขาได้ค่าจ้างอาทิตย์ละ 20,000 เหรียญและเงินโบนัสอีกปีละ 150,000 เหรียญ ค่าตัวของแชปลินเพิ่มเป็นปีละ 1 ล้าน 2 แสนเหรียญ เมื่อทำสัญญากับบริษัทเฟิสต์ เนชั่นแนล ในเวลานั้นแชปลิน กลายเป็นมหาเศรษฐีย่อย ๆ คนหนึ่ง และกลายเป็นอัจฉริยศิลปินของโลก
ภาพยนตร์ของแชปลิน
ตัวละครที่มีชื่อเสียงที่สุดของแชปลินคือ "คนจรจัด" (The Tramp) ปรากฏตัวครั้งแรกในภาพยนตร์เรื่อง Kid Auto Races at Venice (1914) ส่วนหนังที่สร้างชื่อเสียงให้เขาคือ The Kid (1921), City Light (1931) , Modern Times (1936) และ The Great Dictator (1940)
ประพันธ์เพลงและดนตรี
นอกจากบทบาทการแสดงเป็นนตัวตลกผู้ยิ่งใหญ่ในยุคภาพยนตร์เงียบแล้ว แชปลินยังได้แต่งเพลงประกอบในภาพยนตร์ต่างๆ ไว้หลายเพลงด้วยกัน อาทิเพลง This is my song (ในภาพยนตร์ The Countess From Hong Kong), เพลง Smile (ในเรื่อง Modern Times  , Sing a song (เรื่อง The Gold Rush), Now that it’s ended, Mandolin Serenade, Without you, The spring song (จากเรื่อง  A King in New York) และ Beautiful, Wonderful Eyes (ใน City Lights), Weeping Willows เป็นต้น
ชาร์ลี แชปลินได้รับออสการ์สาขาดนตรีประกอบยอดเยี่ยมจากหนังเรื่อง Limelight ในปี 1972
ชีวิตส่วนตัวและครอบครัว
แชปลินไม่ประสบความสำเร็จในเรื่องความรัก เขาผ่านการหย่าร้างกับนักแสดงดาราสาวถึง 3 คน ได้แก่ มิตเลต ฮารีต (มีบุตร 1 คน), ลิตตา เกลต (มีบุตร 2 คน), พลาเล็ตส์ กล็อตดา จนมาพบกับ อูนา โอนีล ซึ่งเป็นการแต่งงานครั้งที่ 4 ชีวิตครอบครัวของเขาก็มีความสุขอย่างแท้จริง มีบุตรธิดารวมทั้งหมด 8 คน
เอ็ดน่า เพอร์เวียนซ์ นางเอกคู่บุญที่แสดงคู่กับชาร์ลีมากที่สุดถึงสี่สิบเรื่อง เอ็ดน่าเป็นรักแรกของชาร์ลีแต่ก็เป็นรักที่ไม่สมหวังเพราะว่าความเจ้าชู้ของชาร์ลี ทำให้เขาต้องเข้าพิธีวิวาห์กับมิตเลต ฮารีต แต่ยังไงก็ตามชาร์ลีและเอ็ดน่าก็ยังเป็นเพื่อนที่ดีต่อกันเสมอมา ถึงแม้ว่าเวลาที่ยุคของภาพยนตร์เสียงเข้ามาแทนที่ภาพยนตร์เงียบ ทำให้เอ็ดน่าไม่มีงานแสดงอีกและมีชีวิตค่อนข้างยากลำบาก แต่ชาร์ลีก็มักที่จะให้โอกาสเธอมาร่วมแสดงฉากสมทบเล็กๆ น้อยๆ ในภาพยนตร์เสียงยุคหลังของเขา และช่วยเหลือจุนเจือโดยส่งเงินเบี้ยเลี้ยงให้เธอใช้ทุกเดือนจนกระทั่งเมื่อเธอเสียชีวิตเมื่อปี 1958
บุตรของชาร์ลี แชปลิน ได้แก่ เจอรัลดีน แชปลิน, ซิดนี่ แชปลิน, โจเซฟิน แชปลิน, วิคทอเรีย แชปลิน, ไมเคิล แชปลิน, คริสโตเฟอร์ แชปลิน, ยูจีน แชปลิน, นอร์มัน สเปนเซอร์ แชปลิน, แอนเน็ต เอมิลี่ แชปลิน, เจน แชปลิน
ถูกว่าเป็นลัทธิคอมมิวนิสต์
ในปี 1940 ชาร์ลี แชปลินสร้างภาพยนตร์เรื่อง The Great Dictator เป็นภาพยนตร์ล้อเลียนฮิตเลอร์ เป็นภาพยนตร์เสียงเรื่องต่อมาของชาร์ลี แชปลิน ซึ่งสอดแทรกความคิดทางการเมืองของเขาไปด้วย เป็นเรื่องของฮิงเกลผู้นำตลอดกาลแห่งรัฐโทมาเนีย ผู้นำที่บ้าคลั่งอำนาจและสงครามและมีความฝันสูงสุดคือการที่จะได้ครองโลก โดยเดินเรื่องคู่ไปกับ ช่างตัดผมชาวยิว ที่หน้าตาเหมือนกันกับผู้นำฮิงเกล ที่เคยไปออกรบในสงครามโลกครั้งที่หนึ่งและเมื่อกลับมาก็ป่วยอยู่ในโรงพยาบาลโรคจิตนับสิบปี จนเมื่อออกมาจากโรงพยาบาล ก็พบว่าบ้านเมืองของเขาภายใต้การปกครองของฮิงเกล ไม่ได้เหมือนเดิมอีกต่อไป
แชปลินในขณะนั้นถึงเป็นมหาเศรษฐีแต่ก็มีปัญหาอย่างหนักเรื่องทัศนคติทางการเมือง โดยเฉพาะเขากำลังถูกจับตามองจากรัฐบาลอเมริกาในข้อหาฝักใฝ่ลัทธิคอมมิวนิสต์ ภาพยนตร์เรื่องนี้ทำให้ประสบความสำเร็จด้านวิจารณ์และประสบความสำเร็จอย่างดีด้านรายได้
ในปี 1947 ชาลี แชปลิน ได้สร้าง กำกับ และแสดงภาพยนตร์ขาวดำออกมาเรื่อง Monsieur Verdoux เป็นภาพยนตร์ตลก เกี่ยวกับฆาตกรต่อเนื่องชาวฝรั่งเศส บทภาพยนตร์อ้างอิงมาจากเรื่องจริง ภาพยนตร์เรื่องนี้ไม่ได้รับความนิยม อีกทั้งยังถูกต่อต้านจากหลายฝ่ายในประเทศสหรัฐอเมริกา ทั้งนี้เนื่องจากรัฐบาลสหรัฐอเมริกากล่าวหาว่าแชปลินเป็นพวกฝักใฝ่คอมมิวนิสต์ อีกทั้งก่อนที่ภาพยนตร์เรื่องนี้จะได้ฉาย แชปลินโดนแกล้งจากฝ่ายเซนเซอร์ของรัฐบาลอเมริกา และจากความผิดหวังกับประเทศสหรัฐอเมริกาในครั้งนี้ ทำให้เขาถูกโจมตีว่าเป็นผู้นิยมลัทธิคอมมิวนิสต์ เนื่องจากเขามีความคิดทางการเมืองที่ขัดกับรัฐบาล นั่นเป็นเหตุผลที่ทำให้เขาพร้อมกับครอบครัวต้องถูกสั่งออกจากอเมริกาและห้ามเข้าอเมริกาอีก ในปี 1952
ช่วงบั้นปลายชีวิต
ในปี 1972 ชาร์ลี แชปลินกลับมายังสหรัฐอเมริกาอีกครั้งในรอบ 20 ปี เพื่อมาได้รับรางวัลออสการ์เกียรติยศ (Academy Honorary Award) ในงานประกาศผลรางวัลออสการ์ครั้งที่ 44 ซึ่งเป็นครั้งแรกและครั้งเดียวในชีวิตที่ได้ขึ้นรับรางวัลออสการ์ด้วยตนเอง เขากล่าวคำขอบคุณทุกคนที่ยังระลึกถึงเขาได้และเขารู้สึกซาบซึ้งใจมากจนกลั้นน้ำตาไว้ไม่อยู่ ทุกคนในงานลุกขึ้นตบมือให้เขานานมากจนถึงกับบันทึกไว้ในสถิติของการจัดงานเลยว่าเป็นการสแตนดิ้งโอเวชั่นที่ยาวที่สุดในประวัติศาสตร์ของออสการ์
ช่วงบั้นปลายชีวิต ชาร์ลี แชปลิน พำนักอยู่กับอูนาและลูก ๆ ที่สวิตเชอร์แลนด์ ในปี 1975 เขาได้รับการแต่งตั้งจากสมเด็จพระราชินีนาถเอลิซาเบธที่ 2 ให้เป็น เซอร์ชาลส์ สเปนเซอร์ แชปลิน จูเนียร์ (Sir Charles Spencer Chaplin, Jr.)
ถัดมาอีก 2 ปี ในวันคริสต์มาส 25 ธันวาคม 1977 ชาร์ลี แชปปลิน ก็ถึงแก่กรรมอย่างสงบ ปิดฉากอัจฉริยนักแสดงดาวตลกระดับโลกผู้เป็นไอดอล ของนักแสดงหลายๆคน ไปด้วยวัย 88 ปี
ในวันที่ 1 มีนาคม 1978 โลงศพของ ชาร์ลี แชปปลิน ถูกขุดและถูกขโมยโดยคนว่างงาน คือ Roman Wardas และ Gantcho Ganev เพื่อเรียกค่าไถ่จากภรรยาของ ชาร์ลี แชปลิน ทั้งคู่ถูกจับจากการร่วมมือครั้งใหญ่ของตำรวจในเดือนพฤษภาคม โลงศพของ ชาร์ลี แชปปลิน ถูกขุดพบในสนามหญ้าใกล้กับหมู่บ้าน Noville และถูกกลับมาฝังใหม่ที่สุสานในเมือง Corsier โดยถูกล้อมรอบด้วยคอนกรีตเสริมใยเหล็ก
พระเจ้าโจวหฺวัน
พระเจ้าโจวหฺวัน (จีน: 周桓王; pinyin: Zhōu Húan Wáng; สวรรคต 697 ปีก่อนคริสตกาล) กษัตริย์องค์ที่ 14 แห่งราชวงศ์โจว และองค์ที่ 2 แห่งราชวงศ์โจวตะวันออก
ขึ้นครองราชย์สืบต่อจากพระเจ้าโจวผิง พระอัยกา เมื่อ 719 ปีก่อนคริสตกาล ครองราชย์ได้ 23 ปี สวรรคตเมื่อ 697 ปีก่อนคริสตกาล
-697
รายชื่อประเทศเรียงตามผลผลิตยูเรเนียม
ด้านล่างนี้เป็นรายชื่อประเทศเรียงตามผลผลิตยูเรเนียม ข้อมูลจากปี 2557
หลิว หมิ่นเทา
หลิว หมิ่นเทา (劉敏濤 Liu Mintao) เป็นนักแสดงชาวจีน มีผลงานเด่นคือ Nirvana in Fire, Ode to Joy, Ode to Joy 2
อุลตร้าแมนเมบิอุส ภาคนอกตำนาน อาเมิร์ดดาร์กเนส
อุลตร้าแมนเมบิอุส ภาคนอกตำนาน อาเมิร์ดดาร์กเนส เป็นออริจินอลวิดีโอจากละครชุดโทรทัศน์ อุลตร้าแมนเมบิอุส วางจำหน่ายเมื่อวันที่ 25 กรกฎาคม ค.ศ. 2008 และ 22 สิงหาคม ปีเดียวกัน
ในบทความนี้ได้มีการอธิบายถึงฉบับที่ตีพิมพ์ลงนิตยสารด้วย
ภาพรวมของออริจินอลวิดีโอ
เป็นผลงานลำดับที่ 2 ของ อุลตร้าแมนเมบิอุส ภาคพิเศษ ผู้กำกับคือ ซาโนะ โทโมคิ ซึ่งเป็นผู้กำกับหลักของภาคละครโทรทัศน์ชุดและยังได้รับหน้าที่ผู้กำกับสเปเชียลเอฟเฟ็กต์เป็นครั้งแรกอีกด้วย
ภาพรวมของฉบับนิตยสาร
ผลงานภาคต่อจาก "อุลตร้าแมนเมบิอุส ภาคนอกตำนาน อภิมหาสงครามทางช้างเผือก" ตีพิมพ์ลงในนิตยสาร เทเลบิแม็กกาซีน ของ สำนักพิมพ์โคดันฉะ ตั้งแต่ฉบับเดือน กุมภาพันธ์ ค.ศ. 2008 และนิตยสารเทเลบิคุง ของ สำนักพิมพ์โชงาคุคัง ตั้งแต่ฉบับเดือน มีนาคม ในปีเดียวกัน โดยมี อุจิยามะ มาโมรุ ผู้วาดมังงะเรื่อง เดอะ อุลตร้าแมน หรือ ศึกยอดมนุษย์ในภาษาไทย มาเป็นผู้วาดให้กับทางเทเลบิคุง โดยคราวนี้นอกจากจะมีตัวละครเฉพาะจากผลงานของมาโมรุออกมาปรากฏตัวเหมือนเรื่องก่อนตั้งแต่ เมรอส, กองทัพแจ็คเกิ้ล, ไฟตัส และตัวละครอื่นๆ รวมทั้งตัวละครหน้าใหม่อย่าง ออร่า หลังจากนั้นทางสำนักพิมพ์โคดันฉะจึงได้นำมังงะที่เคยตีพิมพ์ในนิตยาสารเทเลบิแม็กกาซีน มารวมเล่มเป็นนิยายภาพประกอบโดยเป็นภาพนิ่งจากภาพของไลฟ์แอคชัน ออกวางจำหน่ายไปเมื่อเดือน กรกฎาคม ค.ศ. 2008 หลังจากนั้นทางสำนักพิมพ์โชงาคุคังจึงค่อยออกมังงะแบบรวมเล่มที่เคยตีพิมพ์ในนิตยาสาร เทเลบิคุงดีลักซ์ ตามมาเมื่อวันที่ 29 พฤษภาคม ค.ศ. 2009 โดยมีการ์ดโปรโม ไดไคจูแบทเทิล ULTRA MONSTERS NEO ของ อสูรวิหคอวกาศ กาโรลาร์ ซึ่งเป็นสัตว์ประหลาดที่ปรากฏอยู่ในมังงะเรื่องนี้แถมมาให้ด้วย
นอกจากจะมีการบอกเล่าเรื่องราวลงในนิตยสารเหมือนเช่นภาคก่อนแล้ว ยังได้มีการถ่ายทำออกมาในรูปแบบ DVD และมีการสร้างเนื้อเรื่องเพื่อนำไปใช้ในการแสดงสดบนเวที อุลตร้าแมนพรีเมียร์สเตจ 2 และ อุลตร้าแมนเฟสติวัลประจำปี 2008 อีกด้วย
อุลตร้าแมนที่ปรากฏตัว
หมายเหตุ: อุลตร้าแมนที่ปรากฏในนิตยสารและสื่อต่างๆ
อุทัยปุระ
อุทัยปุระ (Udaipur; ) เป็นเมืองในรัฐราชสถาน ประเทศอินเดีย ในอดีตเคยเป็นเมืองหลวงของราชอาณาจักรเมวาร์ นครนี้ตั้งขึ้นโดยอุทัย สิงห์ ที่ 2 ราชปุตแห่งราชวงศ์สิโสทิยา ตามหลังการย้ายเมืองหลวงจากจิตโตรครห์มาที่อุทัยปุระ หลังจิตโตรครห์ถูกยึดโดยจักรพรรดิอักบัร เมืองอุทัยปุระได้เป็นเมืองหลวงจนถึงปี 1818 เมื่อได้กลายเป็นรัฐมหาราชาภายใต้การปกครองของบริเตน
อุทัยปุระตั้งอยู่ทางใต้ของรัฐราชสถาน ใกล้กับพรมแดนของรัฐคุชราต ด้วยระยะทางประมาณ 660 กม. จากเดลี และประมาณ 800 กม. จากมุมไบ จึงเป็นเมืองที่ตั้งอยู่ระหว่างสองเมืองใหญ่ของอินเดีย และด้วยที่ตั้งที่อยู่ติดกับท่าเรือของรัฐคุชราต ยิ่งทำให้อุทัยปุระเป็นเมืองที่มีความได้เปรียบทางยุทธศาสตร์ของที่ตั้ง ผู้ดูแลของบริษัทอินเดียตะวันออก เจมส์ ท็อด (James Tod) เคยกล่าวชมเมืองนี้ว่าเป็น "จุดที่โรแมนติกที่สุดบนอนุทวีปอินเดีย" ในปัจจุบันอุทัยปุระก็ยังคงเป็นจุดหมายปลายทางสำคัญของนักท่องเที่ยว เต็มไปด้วยประวัติศาสตร์ วัฒนธรรม และสถานที่สวยงามมากมาย เมืองอุทัยปุระได้รับการขนานนามว่าเป็น "เมืองแห่งทะเลสาบ" ("City of Lakes") ด้วยระบบทะเลสาบที่ซับซ้อนภายในอุทัยปุระ เมืองอุทัยปุระมีทะเลสาบเจ็ดแห่งรายล้อมเมือง
มิสมาร์เวล (ละครชุด)
มิสมาร์เวล (Ms. Marvel) เป็นละครชุดทางโทรทัศน์สตรีมมิงสัญชาติอเมริกันเรื่องใหม่ที่สร้างขึ้นสำหรับ Disney+ โดย Bisha K. Ali โดยสร้างจากตัวละครของมาร์เวลคอมิกส์ ชื่อ กมลา ข่าน หรือ มิสมาร์เวล โดยอยู่ใน จักรวาลภาพยนตร์มาร์เวล (MCU) โดยเนื้อเรื่องต่อเนื่องกับแฟรนไชส์ภาพยนตร์ ซีรีส์นี้ผลิตโดยมาร์เวลสตูดิโอส์ โดยมี Ali รับหน้าที่เป็นหัวหน้านักเขียน
ไอมาน เวลลานี แสดงเป็น กมลา ข่าน / มิสมาร์เวล ในซีรีส์เรื่องนี้ได้รับการประกาศว่ามีส่วนร่วมของ Ali ในเดือนสิงหาคม พ.ศ. 2562 ต่อมาในเดือนกันยายน พ.ศ. 2563 Adil El Arbi และ Bilall Fallah, Sharmeen Obaid-Chinoy และ Meera Menon ได้รับการว่าจ้างให้เป็นผู้กำกับซีรีส์ การถ่ายทำเริ่มภายในเดือนพฤศจิกายน พ.ศ. 2563 ถ่ายทำในแอตแลนตา รัฐจอร์เจีย
มิสมาร์เวลจะฉายในวันที่ 8 มิถุนายน พ.ศ. 2565 ซึ่งเป็นส่วนหนึ่งของระยะที่สี่ของ MCU
นิโนมิยะ
นิโนมิยะ (二宮町 (Ninomiya-machi)) เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 29,350 คน ความหนาแน่น 3,230 คนต่อตารางกิโลมเตร และมีพื้นที่ทั้งหมด 9.08 ตารางกิโลเมตร
ภูมิศาสตร์
นิโนมิยะตั้งอยู่ริมชายฝั่งทางตอนกลางค่อนไปทางตะวันตกของจังหวัดคานางาวะ ทิศใต้ติดกับอ่าวซางามิของมหาสมุทรแปซิฟิก
ประวัติศาสตร์
นิโนมิยะเป็นที่ตั้งของศาลเจ้าคาวาวะ ซึ่งมีศักดิ์สูงเป็นอันดับสองในแคว้นซางามิ ซึ่งมีการกล่าวถึงในบันทึกยุคเฮอัง และอ้างว่าได้รับการสถาปนาโดยจักรพรรดิซูอินิง นิโนมิยะในฐานะที่เป็นชุมชนเล็ก ๆ ริมชายฝั่ง ได้อยู่ภายใต้การควบคุมของตระกูลโฮโจยุคหลังแห่งโอดาวาระในยุคเซ็งโงกุ ในยุคเอโดะ นิโนมิยะเป็นส่วนหนึ่งของแคว้นศักดินาโอโดวาระ
หลังจากการฟื้นฟูเมจิและการจัดตั้งระบบอำเภอในปี 1878 พื้นที่นี้ได้อยู่ภายใต้การควบคุมของอำเภอยูรูงิ (淘綾郡 (Yurugi-gun)) ต่อมาในเดือนเมษายน 1889 หมู่บ้านนิโนมิยะได้รวมเข้ากับหมู่บ้านใกล้เคียง 4 หมู่บ้านเพื่อก่อตั้งหมู่บ้านอาซูมะ และในวันที่ 26 มีนาคม 1896 อำเภอยูรูงิได้กลายเป็นส่วนหนึ่งของอำเภอนากะ หมู่บ้านอาซูมะได้รับการยกฐานะเป็นเมืองเมื่อวันที่ 3 พฤศจิกายน 1935 และเปลี่ยนชื่อเป็นนิโนมิยะ
เศรษฐกิจ
เศรษฐกิจท้องถิ่นของนิโนมิยะมีพื้นฐานมาจากเกษตรกรรมและการประมงเชิงพาณิชย์เป็นหลัก และเมืองนี้ยังเป็นที่อยู่อาศัยของผู้ทำงานที่ไปกลับเป็นประจำของทั้งโตเกียว โยโกฮามะ และโอดาวาระ
กวาน จือหลิน
กวน จือหลิน หรือ Rosamund Kwan (จีน: 關之琳; พินอิน: Kwan Chi Lam (Guan Zhi Lin) ) เกิดเมื่อ 24 กันยายน ค.ศ. 1962 นักแสดงหญิงชาวจีนที่มีชื่อเสียงมากที่สุดคนหนึ่งระดับเอเชียในยุค 80s - 90s เป็นนางเอกคู่ขวัญของหลิว เต๋อหัว ในยุคนั้น มีชื่อภาษาอังกฤษที่คนทั่วไปรู้จักคือ “โรซามันด์ กวน”(Rosamund Kwan)
ประวัติ
กวน จือหลิน (Rosamund Kwan) เธอคือลูกสาวของกวนซาน นักแสดงอาวุโสแห่งค่ายชอว์บราเดอร์สตูดิโอ กับ จัง ปิงเชี่ยน นักแสดงสาวในแวดวงภาพยนตร์ฮ่องกง แต่พอเธออายุได้ 13 ปี บิดา - มารดาแยกทางกัน เธอจึงใช้ชีวิตอยู่กับมารดาและน้องชาย และเข้าสู่วงการบันเทิงด้วยการเป็นนักแสดงสังกัดค่ายสถานีโทรทัศน์เอทีวี(ATV) ตั้งแต่อายุได้แค่ 17 ปี ต่อมาบิดาเธอได้ย้ายไปอยู่ที่ไต้หวัน มารดาและน้องชายได้ย้ายไปอยู่สหรัฐอเมริกา ส่วนเธอยังทำงานบันเทิงอยู่เกาะฮ่องกงต่อไป เธอเริ่มมีชื่อเสียงในวงกว้างระดับเอเชียจากการแสดงภาพยนตร์ของเฉินหลง ตั้งแต่เรื่อง ขอน่า อย่าซ่าส์ (Twinkle Twinkle Lucky Stars ,1985) ใหญ่สั่งมาเกิด (Armour of God ,1987) เอไกหว่า 2 (Project A 2 ,1987) และก้าวขึ้นเป็นนางเอกเต็มตัวเรื่องแรกในภาพยนตร์เรื่อง ซาละมัง ซาละแม (Three Against the World ,1988) เป็นนางเอกคู่กับหลิว เต๋อหัว และเป็นนางเอกคู่กับหลิว เต๋อหัวอีกในเรื่อง เจาะเหลี่ยมกระโหลก (Casino Raiders ,1989) จนเธอกลายเป็นนางเอกหนังจีนที่ดังที่สุดคนหนึ่งในยุค 80s - 90s โดยเฉพาะบท “น้าสิบสาม” ในหนังจีนชุด หวงเฟยหง (Once Upon a Time in China ,1991) ที่เธอรับบทน้าสิบสามถึง 5 ภาค ภาพยนตร์มีฉีเคอะ อำนวยการสร้างและกำกับการแสดง หลี่ เหลียนเจี๋ย รับบท "หวง เฟยหง" ทำให้ผู้ชมภาพยนตร์ทั่วโลกจดจำเธอได้เป็นอย่างดี เธอยังได้แสดงภาพยนตร์กำลังภายในระดับตำนานอย่างเรื่อง เดชคัมภีร์เทวดา 2 (Swordsman 2 ,1991) ร่วมแสดงกับหลี่ เหลียนเจี๋ย หลิน ชิงเสีย หลี่ เจียซิน อีกด้วย เธอมีผลงานแสดงภาพยนตร์ร่วมๆ 60 เรื่อง
ผลงานเรื่องอื่นๆที่โดดเด่น อย่างเช่น คัมภีร์กระเรียนเซียนเหยียบฟ้า (The Magic Crane ,1993) ร่วมแสดงกับเหลียง เฉาเหว่ย เหมย เยี่ยนฟาง, 1 2 3 หายใจเป็นเธอ (Love is a Fairy Tale ,1993) ร่วมแสดงกับกัว ฟู่เฉิง , ฌ้อปาอ๋อง ยอดขุนพลลำน้ำเลือด (The Great Conqueror's Concubine ,1994) ร่วมแสดงกับหลี่ เหลียงเหว่ย  กงลี่ ,  ดร.ไว คนใหญ่สุดขอบฟ้า (Dr. Wai The Scripture with No Words ,1996) ร่วมแสดงกับหลี่ เหลียนเจี๋ย อีกครั้ง เป็นต้น
กวน จือหลิน เธอเป็นนางเอกภาพยนตร์เต็มตัวเรื่องแรกก็แสดงคู่กับหลิว เต๋อหัว และได้เป็นนางเอกคู่กับหลิว เต๋อหัว มาตั้งแต่ยุคปลายทศวรรษที่ 80 ในสมัยที่หลิว เต๋อหัว ออกจากสังกัดสถานีโทรทัศน์ทีวีบี(TVB)ใหม่ๆ ต่อเนื่องยาวนานร่วมสิบปี มีผลงานคู่กันมากกว่า 10 เรื่อง ถือเป็นนางเอกคู่ขวัญของหลิว เต๋อหัว อีกคนในยุคนั้น ซึ่งเธอเป็นนางเอกคู่ขวัญคนแรกในวงการภาพยนตร์ของหลิว เต๋อหัว และเธอยังเป็นนางเอกในผลงานสร้างของหลิว เต๋อหัว หลายรื่อง อย่างเช่น ตายกี่ชาติก็ขาดเธอไม่ได้ ภาค 2 (Saviour of the Soul 2 ,1992) บทเพลง 谢谢你的爱 - Thank You for Your Love เพลงประกอบภาพยนตร์เรื่องนี้โด่งดังไปทั่วโลก ว่ากันว่าหลิว เต๋อหัว ขับร้องมอบบทเพลงนี้ให้เธอโดยเฉพาะ ต่อมาในปี 1996 หลิว เต๋อหัวได้สร้างภาพยนตร์ให้เธอเป็นนางเอกคู่กับเขาอีกครั้ง ในภาพยนตร์ชื่อเดียวกันกับบทเพลง เรื่อง Thanks for Your Love ,1996 หรือชื่อไทย ถนนนี้หยุดหัวใจรักข้าไม่ได้ ตอกย้ำความสัมพันธ์ระหว่างเธอกับเขา จนมีข่าวลือหนาหูว่า เธอมีใจและเป็นคู่จิ้นของหลิว เต๋อหัว ต่อมาภาพยนตร์เรื่องนี้ ได้เป็นต้นแบบหนังรักโรแมนติค-คอมาดี้ ให้กับหนังจีนฮ่องกงยุค 2000 อย่างเช่น เรื่อง ใช่เลย รักเธอเต็มเอ๋อ (Needing You ,2000) คู่ตุ้ยนุ้ยพิสดารมหัศจรรย์ (Love on a Diet ,2001)
ในปี 1995 ผู้กำกับภาพยนตร์ชื่อดังระดับนานาชาติ หลิม หลินตง(Ringo Lam) ได้นำกระแสนางเอกคู่ขวัญหลิว เต๋อหัวสองคนมาแสดงภาพยนตร์เรื่องเดียวกัน ในภาพยนตร์แอ็คชั่นผจญภัยแนวสากลเรื่อง แค้นทั้งโลกเพราะเธอคนเดียว (The Adventurers ,1995) กวน จือหลิน ได้ประชันบทบาทกับอู๋ เชี่ยนเหลียน และมีฉากตบตีแย่งชิงพระเอกของเรื่อง ซึ่งก็คือ หลิว เต๋อหัว จนเป็นที่วิพากษ์วิจารณ์ว่าเนื้อหาเต็มไปด้วยความรุนแรงไม่เหมาะสมกับเยาวชน ต่อมาในปี 2002 ก็มีภาพยนตร์แนวชิงดีชิงเด่นแก่งแย่งหัวใจพระเอกของเรื่องอีก ซึ่งก็คือ หลิว เต๋อหัว ในภาพยนตร์เรื่อง ดับเบิ้ล X คนพิฆาตโลก (The Wesley's Mysterious File ,2002) เธอต้องประชันบทบาทกับดาราสาวสุดเซ็กซี่แห่งยุค ซูฉี
พริซันอาร์คิเท็กต์
พริซันอาร์คิเท็กต์ (Prison Architect) คือวีดีโอเกมจำลองการบริหารจัดการคุก พัฒนาโดย Introversion Software แต่เดิมเกมนี้ถูกกสร้างมาไว้สำหรับการระดมทุม เปิดตัวให้ซื้อในเวอร์ชันอัลฟา วันที่ 25 กันยายน พ.ศ. 2555 พร้อมกับมีการอัปเดตทุกๆ 3-4 สัปดาห์ ด้วยยอดขายมากกว่า 2,000,000 ครั้ง เกมสถาปนิกเรือนจำ สร้างรายได้มากกว่า 10.7 ล้านเหรียญ ในช่วงเวอร์ชันอัลฟ่า  เกมสถาปนิกเรือนจำ ได้เข้าร่วมใน Independent Games Festival 2012
พริซันอาร์คิเท็กต์ ได้จัดจำหน่ายอยู่ใน Early Access ของ Steam และวางจำหน่ายอย่างเป็นทางการในวันที่ 6 ตุลาคม พ.ศ. 2558
เมื่อวันที่ 8 มกราคม พ.ศ. 2561 มีการประกาศว่า Paradox Interactive ได้ซื้อสิทธิ์ Prison Architect
เกมการเล่น
มุมมองในเกมจะเป็นมุมมอง 2 มิติจากด้านบน ผู้เล่นมีหน้าที่ในการจัดการด้านต่างๆ ของเรือนจำรวมถึงการสร้างห้องขังและสิ่งอำนวยความสะดวกการวางแผนและเชื่อมต่อระบบสาธารณูปโภคการว่าจ้างและการมอบหมายหน้าที่ของเจ้าหน้าที่ ผู้เล่นต้องการรับสมัครพนักงานพิเศษเพื่อปลดล็อกสิ่งใหม่เพิ่มเติมในเกม ผู้เล่นยังต้องรับผิดชอบด้านการเงินและการดูแลรักษานักโทษ บทบาทของผู้เล่นเป็นทั้งสถาปนิกและผู้ว่าราชการ การเลือกสถานที่ที่จะวางไฟท่อระบายน้ำและวิธีการเชื่อมต่อเข้าด้วยกัน ผู้เล่นจะต้องกำหนดเวลาในกิจกรรมต่างๆ ให้กับนักโทษ เกมนี้ได้แรงบันดาลใจจากเกม Hospital Theme, Dungeon Keeper และ Dwarf Fortress ผู้เล่นยังสามารถกำหนดให้มีระบบอุณหภูมิ ระบบแก๊งและอื่นๆ เพื่อเพิ่มความยากลำบากเป็นพิเศษ
การเปิดตัวอย่างเป็น "ทางการ" (ไม่ใช่เบต้า) เป็นการเปิดตัวโหมดเนื้อเรื่องที่เป็นบทช่วยสอน และโหมดหลบหนีที่ผู้เล่นจะได้เป็นนักโทษ โดยมีเป้าหมายในการหลบหนีและทำให้เกิดปัญหามากที่สุด
การพัฒนา
พริซันอาร์คิเท็กต์ ถูกพัฒนาโดยสตูดิโอ Introversion Software จากอังกฤษ ตัวเกมได้มีการประกาศขึ้นในเดือนตุลาคม พ.ศ. 2554 หลังจากที่ Introversion ได้เลื่อนการพัฒนาเกมจำลองการปล้นของพวกเขา Subversion เกมดังกล่าวได้เปิดตัวครั้งแรกเมื่อวันที่ 25 กันยายน พ.ศ. 2555 ในเวอร์ชั่นอัลฟ่า เกมของพวกเขานั้นได้รับการระดมทุน จากการสั่งซื้อล่วงหน้าโดยทำรายได้มากกว่า 270,000 เหรียญสหรัฐในสองสัปดาห์และมียอดขายเกือบ 8,000 รายการ Mark Morris ผู้ร่วมก่อตั้งอธิบายว่าการระดมทุนครั้งนี้ทำให้พวกเขาไม่มีเวลามากนักสำหรับเวอร์ชั่นอัลฟ่านี้ จนถึงเดือนธันวาคม พ.ศ. 2556 ผู้พัฒนาได้ทุนเงินมากกว่า 9 ล้านเหรียญสหรัฐ
Introversion ประกาศว่าตัวเกมในเวอร์ชั่นมือถือกำลังอยู่ในระหว่างการพัฒนา และเวอร์ชั่นพีซีได้เปิดตัวอย่างเป็นทางการเมื่อวันที่ 6 ตุลาคม พ.ศ. 2558 พวกเขายืนยันว่า เกมสถาปนิกเรือนจำ กำลังจะมาใน iOS และ Android ในเดือนตุลาคม พ.ศ. 2558 พร้อมกับการเปิดตัวเกมอย่างเป็นทางการ เมื่อวันที่ 21 มีนาคม พ.ศ. 2556 นักพัฒนาได้โพสต์ทวีตว่า "ฉันเดาว่า Prison Architect จะไม่มาใน iPad แล้ว! YOUR LOSS APPLE!" พร้อมลิงก์ไปยังบทความ Pocket Gamer ความพยายามที่จะนำ เกมสถาปนิกเรือนจำ ไปยังอุปกรณ์มือถือได้รับการดำเนินการต่อโดย Paradox Interactive ในฐานะผู้จัดพิมพ์และได้รับการพัฒนาร่วมกับ Tag Games และแล้วรุ่นแท็บเล็ตสำหรับ iPad และ Android เปิดตัวในวันที่ 25 พฤษภาคม พ.ศ. 2560 Introversion ประกาศเมื่อวันที่ 20 มกราคม พ.ศ. 2559 ว่า Double Eleven จะนำเกมนี้ไปสู่แพลตฟอร์ม Xbox 360, Xbox One และ PlayStation 4 และแล้ว รุ่นคอนโซล วางจำหน่ายในวันที่ 28 มิถุนายน พ.ศ. 2559 Xbox วางจำหน่ายเฉพาะสมาชิกของ Xbox Live ภายใต้โปรแกรม Games With Gold ในเดือนกันยายน พ.ศ. 2561
เมื่อวันที่กันยายน พ.ศ. 2561 อัพเดตล่าสุด 16 เผยแพร่วันในที่ 4 กันยายน พ.ศ 2561 ได้เพิ่มโหมดผู้เล่นหลายคนอย่างเป็นทางการในเกมโดยอนุญาตให้ผู้เล่นสูงสุด 8 คนร่วมมือกันสร้างและจัดการคุก ซึ่งต่อมาถูกลดเหลือผู้เล่น 4 คนในการอัปเดตเป็นผู้เล่นหลายคนในเดือนธันวาคม พ.ศ. 2561
คนเสมือนไร้ความสามารถ
คนเสมือนไร้ความสามารถ (quasi-incompetent person) คือ บุคคลที่ไม่สามารถจัดการงานของตนเองได้ เพราะกายพิการ จิตฟั่นเฟือนไม่สมประกอบ ประพฤติสุรุ่ยสุร่ายเสเพลเป็นอาจิณ หรือติดสุรายาเมา และศาลได้สั่งให้เป็นคนเสมือนไร้ความสามารถ
สาธารณรัฐประชาธิปไตยคองโกในโอลิมปิก
สาธารณรัฐประชาธิปไตยคองโก เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1968 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศสาธารณรัฐประชาธิปไตยคองโก คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ COD
อักษรอึนโก
อักษรอึนโก เป็นอักษรที่ประดิษฐ์โดยโซโลมานา กันเตใน ค.ศ. 1949 ใช้เป็นระบบอักษรสำหรับกลุ่มภาษามันเดในแอฟริกาตะวันตก
ประวัติ
กันเตเกิดเมื่อ พ.ศ. 2465 ในวัยหนุ่ม เขาไม่พอใจมากเมื่ออ่านพบว่าชาวต่างชาติดูถูกชาวแอฟริกันว่าไร้วัฒนธรรมเพราะไม่มีระบบการเขียนเป็นของตนเอง เขาจึงพัฒนาอักษรอึนโกขึ้นมาเพื่อให้ชาวแอฟริกันใช้อักษรนี้บันทึกวัฒนธรรมและประวัติศาสตร์ด้วยภาษาแม่ของตนเอง เขาเขียนสื่อการสอนนับร้อยชิ้นในภาษามาลินเกด้วยอักษรอึนโก ปัจจุบันงานเขียนของเขาหาอ่านได้จากสมาคม ICRA-N'KO
ลักษณะ
เขียนจากขวาไปซ้าย แนวนอน เครื่องหมายใต้สระบอกเสียงนาสิก เครื่องหมายบนสระบอกความยาวของเสียงหรือวรรณยุกต์
อักษร
อักษรอึนโกเขียนจากขวาไปซ้ายด้วยตัวอักษรที่เชื่อมต่อถึงกัน เครื่องหมายใต้สระบอกเสียงนาสิก เครื่องหมายบนสระบอกความยาวของเสียงหรือวรรณยุกต์
วรรณยุกต์
อักษรอึนโกมีเครื่องหมายเสริมสัทอักษรเพื่อระบุวรรณยุกต์และความยาวสระ 7 แบบ
เฉลิมชัย บุญยะลีพรรณ
และกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ รัฐบาล พลเอก ประยุทธ์ จันทร์โอชา ตั้งแต่วันที่ 8 สิงหาคม พ.ศ. 2560
และที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 ตั้งแต่ 23 กุมภาพันธ์ พ.ศ. 2560
ประวัติ
ผู้ช่วยศาสตราจารย์ นายแพทย์ เฉลิมชัย บุญยะลีพรรณ เกิดเมื่อปี พ.ศ. 2502 เป็นชาวจังหวัดเพชรบุรี จบการศึกษาระดับมัธยมศึกษาจากโรงเรียนอรุณประดิษฐ และจบการศึกษาแพทยศาสตรบัณฑิต และได้รับวุฒิบัตร กุมารเวชศาสตร์ จากคณะแพทยศาสตร์ จุฬาลงกรณ์มหาวิทยาลัย
นายแพทย์ เฉลิมชัย บุญยะลีพรรณ ได้รับราชการเป็นอาจารย์ประจำคณะแพทยศาสตร์ มหาวิทยาลัยศรีนครินทรวิโรฒ จนได้รับการแต่งตั้งเป็นรองอธิการบดีฝ่ายวางแผนและพัฒนา เมื่อวันที่ 7 ตุลาคม พ.ศ. 2554 ได้รับการแต่งตั้งเป็นอธิการบดีมหาวิทยาลัยศรีนครินทรวิโรฒ
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ กรรมการในคณะกรรมการอิสระเพื่อการปฏิรูปการศึกษา และ ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
ชีวิตส่วนตัวสมรสกับ แพทยหญิงสิรินันท์ บุญยะลีพรรณ มีบุตร 2 คน ซึ่งบุตรสาวคนโต วณิศรา บุญยะลีพรรณ สมรสกับ ณภัทร จาตุศรีพิทักษ์ บุตรชายของ รองศาสตราจารย์ ดร.สมคิด จาตุศรีพิทักษ์ รองนายกรัฐมนตรี และผู้ช่วยศาสตราจารย์อนุรัชนี จาตุศรีพิทักษ์
ซูบารุ
​ซูบารุ​ (Subaru; スバル​) เป็นฝ่ายผลิตรถยนต์ ของ บริษัทผลิตเครื่องจักรกล ซูบารุคอร์เปอเรชั่น (ในอดีตรู้จักในชื่อ ฟูจิเฮฟวี่อินดัสทรี หรือ FHI) เป็นที่ทราบกันดีว่ารถยนต์ซูบารุนั้น มีเอกลักษณ์ที่แตกต่างจากรถยนต์จากผู้ผลิตรถยนต์รายอื่นคือ การใช้เครื่องยนต์บ๊อกเซอร์(กับขนาดเครื่องยนต์มากกว่า1500cc). และระบบขับเคลื่อนสี่ล้อที่บริษัทวิจัยและพัฒนาขึ้นมาเองอย่าง ระบบ ซิมเมตริคัล ออลวีลไดรฟ์ ที่ถูกใช้งานกับรถยนต์ซูบารุมาตั้งแต่ตั้งแต่ปี 1972. ทั้งเครื่องยนต์บ๊อกเซอร์และระบบขับเคลื่อนสี่ล้อนั้น ถูกนำมาใช้เป็นอุปกรณ์มาตรฐานสำหรับรถยนต์ขนาดกลางและขนาดเล็กของซูบารุทุกรุ่นตั้งแต่ปี 1996 ยกเว้นเพียงซูบารุ บีอาร์แซด ที่เปิดตัวในปี 2012 ร่วมกับโตโยต้าเท่านั้น.
ฟูจิเฮฟวี่อินดัสทรี และ รถคันแรกจากซูบารุ
ฟูจิ เฮฟวี่ อินดัสทรี เริ่มจากการเป็น "ห้องค้นคว้าวิจัยอากาศยาน" ในปี 1915 และในปี 1932 ก็เกิดเป็น บริษัท นากาจิมา แอร์คราฟ จำกัด อีกไม่นานก็กลายเป็นผู้ผลิตอากาศยานหลักของประเทศญี่ปุ่นในช่วงสงครามโลกครั้งที่2 และในช่วงปลายของสงคราม บริษัทได้เปลี่ยนชื่อเป็น บริษัท ฟูจิ ซังเงียว จำกัด (Fuji Sangyo Co, Ltd). ในปี1946 บริษัท ฟูจิ ซังเงียว ได้ผลิตรถสกู๊ตเตอร์ชื่อ ฟูจิแรบบิท โดยใช้ชิ้นส่วนจากอากาศยานที่บริษัทผลิตให้กับกองทัพในช่วงสงคราม. ในปี 1950 บริษัท ฟูจิ ซังเงียว ถูกแบ่งออกเป็น 12 บริษัทย่อย. ระหว่างปี1953 ถึง ปี1955, 5 ใน 12 บริษัทย่อยที่ถูกแบ่งออกจาก บริษัท ฟูจิ ซังเงียว ได้แก่ บริษัท ฟูจิโค๊ะเงียว (Fuji Kogyo) ผู้ผลิตรถสกู๊ตเตอร์, บริษัท ฟูจิจิโดฉะ (Fuji Jidosha) ผู้ผลิตรถบัส, บริษัท โอมิยะฟูจิโค๊ะเงียว (Omiya Fuji Kogyo) ผู้ผลิตเครื่องยนต์, บริษัท อุ๊ตซึโนะมิยะ ซาเรียว (Utsunomiya Sharyo) ผู้ผลิตตัวถัง และ บริษัท โตเกียว ฟูจิดังเงียว (Tokyo Fuji Dangyo) ซึ่งทำการค้าระหว่างประเทศ ได้รวมตัวกันก่อตั้งเป็น บริษัท ฟูจิ เฮฟวี่ อินดัสทรี (Fuji Heavy Industries หรือ FHI).
นาย เคนจิ คิตะ ผู้บริหารของFHI ณ ขณะนั้น มีความต้องการที่จะให้บริษัทที่ก่อตั้งขึ้นมาใหม่นี้เข้ามามีส่วนร่วมในการผลิตรถยนต์ และไม่นานก็เริ่มวางแผนที่จะสร้างรถยนต์ โดยใช้รหัสในการพัฒนาคือ P-1. ในระหว่างการพัฒนา นาย คิตะ พยามที่จะเสนอให้มีการตั้งชื่อให้กับรถยนต์คันใหม่ที่พวกเขากำลังพัฒนาอยู่นั้น แต่ไม่มีชื่อไหนที่น่าสนใจมากพอที่จะยกมาใช้เลยแม้แต่ชื่อเดียว. ในท้ายที่สุดนั้นเขา ต้องการจะใช้ชื่อเป็นภาษาญี่ปุ่น "ซูบารุ" (スバル) เป็นชื่อที่เขาเลือกใช้, สำหรับชื่อ ซูบารุ นั้นในภาษาญี่ปุ่น มีความหมายว่ากระจุกดาวลูกไก่. รถยนต์คันแรกของซูบารุนั้นมีชื่อว่า ซูบารุ 1500.
การมีหุ้นส่วน
ในปี 1968 ภายใต้การบริหารงานของนายไอซาคุ ซาโต้ นายกรัฐมนตรีในสมัยนั้น รัฐบาลญี่ปุ่นมีนโยบายที่จะให้อุตสาหรกรรมยานยนต์ของญี่ปุ่นนั้นร่วมมือกัน เพื่อขยายขีดความสามารถในการแข่งขันกับต่างชาติ. นิสสัน จึงได้เข้าซื้อหุ้น 20.4% ของFHI โดยนิสสันหวังที่จะใช้ความเชี่ยวชาญในการผลิตรถบัสของซูบารุในการผลิตรถบัสของตัวเองในแบรนด์ นิสสันดีเซล. นอกจากนั้นเกียร์อัตโนมัติของซูบารุรุ่น 4EAT ก็ได้ถูกนำไปติดตั้งในรถยนต์ นิสสัน แพทไฟเดอร์ รุ่นแรกด้วยเช่นกัน. ซูบารุได้เปิดตัวรถยนต์หลายรุ่นที่เป็นผลผลิตระหว่างความร่วมมือของซูบารุและนิสสัน ได้แก่อาร์ทู(R-2) ในปี 1969, เรกซ์ และ เลโอเน่ ในปี 1971, แบรท ในปี 1978, อัลซีโอเน่ ในปี 1985, เลกาซี่ ในปี 1989, อิมเพรซซ่า ในปี 1993 (รวมถึงเวอร์ชัน WRX ด้วย), และท้ายสุด ฟอเรสเตอร์ ในปี 1997.
ในปี 1999 เมื่อนิสสันถูกเข้าซื้อกิจการโดย เรโนล, พวกเขาขายหุ้นใน FHI ให้กับ เจเนอรัล มอเตอร์ (General Motors หรือ GM). ภายใต้การร่วมมือครั้งใหม่ระหว่าง GM และ FHI นั้น ซูบารุได้เปิดตัวรถรุ่นใหม่ ได้แก่ บาฮา ในปี 2003 และ ไทรเบก้า ในปี 2005. ในประเทศอินเดียนั้น ซูบารุ ฟอเรสเตอร์ ถูกขายในชื่อ เชฟโรเลต ฟอเรสเตอร์ (เชฟโรเลต เป็นบริษัทผลิตรถยนต์ในเครื่องของ GM). และเพื่อเป็นการแลกเปลี่ยน ในประเทศญี่ปุ่น โอเปิ้ล ซาฟิร่า (ในขณะนั้น โอเปิ้ล เป็นบริษัทผลิตรถยนต์ในเครื่องของ GM) ก็ได้ถูกนำไปขายในชื่อ ซูบารุ ทราวิค เช่นเดียวกัน. นอกจากนี้รถยนต์ต้นแบบ เชฟโรเลต บอร์เรโก้ คอนเซปท์ (Chevrolet Borrego concept) ที่เปิดตัวในปี 2002 นั้น ยังใช้พื้นฐานมาจากแพลทฟอร์มของ ซูบารุ เลกาซี่ เทอร์โบ อีกด้วย. ในสหรัฐอเมริกา GM ยังได้นำพื้นฐานตัวถังของ ซูบารุ อิมเพรซซ่า ไปทำการดัดแปลงและขายในชื่อ ซ้าบ 9-2เอกซ์ (ในขณะนั้น ซ้าบ เป็นบริษัทผลิตรถยนต์ในเครื่องของ GM ). ส่วนSUVที่มีพื้นฐานตัวถังจาก ซูบารุ ไทรเบก้า ได้มีแผนที่จะนำมาดัดแปลงและขายในชื่อ ซ้าบ 9-6เอกซ์ แต่แผนนั้นก็ต้องถูกยุติลง. ส่วนเส้นสายที่ GM ได้ออกแบบไว้นั้น ถูกนำกลับมาใช้ใหม่โดยซูบารุเอง ในรุ่นปรับโฉมของ ไทรเบก้า.
กวีโด ดา ซีเอนา
กุยโด ดา เซียนา หรือ กุยโด ดิ กราเซียโน (Guido da Siena หรือ Guido di Graziano) เป็นจิตรกรยุคศิลปะไบแซนไทน์ของอิตาลีของคริสต์ศตวรรษที่ 13 กุยโด ดา เซียนาอาจจะเป็นผู้ที่มีอิทธิพลในการเปลี่ยนแปลงลักษณะการเขียนจิตรกรรมเช่นเดียวกับชิมาบูเยที่สามารถทำสำเร็จต่อมา แต่ประเด็นนี้ยังไม่เป็นที่ตกลงกันได้
ซูบารุ
การมีหุ้นส่วน
ในเดือนกรกฎาคมปี 2008 โตโยต้าได้ทำการเข้าซื้อหุ้นเพิ่มเติมจากเดิม มีส่วนแบ่ง8.7%เพิ่มขึ้นเป็น16.5%. ผลจากการที่โตโยต้าเข้าซื้อหุ้นเพิ่มในซูบารุนั้น ส่งผลให้เกิดการพัฒนารถยนต์รุ่นใหม่ร่วมกันนั่นก็คือ ซูบารุ บีอาร์แซด และ โตโยต้า 86 รวมถึงรถยนต์ขนาดเล็กประเภท เคย์-คาร์ (Kei-car) ที่ซูบารุนำพื้นฐานตัวรถจากโตโยต้ามาปรับปรุง แล้วขายในแบรนด์ของซูบารุเอง.
กวีโด ดา ซีเอนา
งานที่เป็นที่รู้จักกันของกุยโดเป็นงานจิตรกรรมแผงที่ปัจจุบันแบ่งออกเป็นหลายชิ้น วัดซานโดเมนนิโคในเซียนามีภาพเขียนชิ้นใหญ่ contains a large painting of the “พระแม่มารีและพระบุตรบนบัลลังก์” พร้อมกับเทวดาหกองค์ด้านบน คอนแวนต์เบ็นนาดิคตินในเซียนาเช่นกันมีส่วนที่เป็นสามเหลี่ยมเหนือภาพเขียนเป็นภาพพระมหาไถ่ในท่าประทานพร (in benediction) กับเทวดาสององค์ ภาพสองชิ้นนี้เดิมเป็นภาพเดียวกันที่เดิมเป็นบานพับภาพ แผงหลังของภาพมีคำจารึกภาษาละตินที่บ่งชื่อจิตรกรว่าคือ “Guido de Senis” และปี ค.ศ. 1221 แต่ก็อาจจะไม่ใช่ปีที่วาดจริง และปีที่วาดจริงอาจจะเป็นปี ค.ศ. 1281
ซูบารุ
ซูบารุในประเทศไทย
รถยนต์ซูบารุในประเทศไทย ปัจจุบัน ดำเนินงานภายใต้ส่วนหนึ่งของ บริษัท ตันจง อินเตอร์เนชั่นแนล จำกัด จากประเทศสิงคโปร หลังจากทางบริษัทได้รับสิทธิในการจัดจำหน่ายรถยนต์ซูบารุในภูมิภาคเอเซีย ได้แก่ ไทย, มาเลเซีย ,ฟิลิปปินส์,ไต้หวัน,ฮ่องกง,จีน ,สิงคโปร ,เวียดนาม และกัมพูชา
กวีโด ดา ซีเอนา
โดยทั่วไปแล้วลักษณะการเขียนภาพนี้ก็มิได้แตกต่างไปจากภาพเขียนอื่นๆ ในสมัยเดียวกันนอกจากส่วนที่เป็นพระเศียรของพระแม่มารีและพระบุตรที่แสดงฝีมือการเขียนที่เหนือกว่า – เป็นธรรมชาติและสง่างามมากกว่า – งานเขียนชิ้นอื่นๆ ก่อนงานเขียนของชิมาบูเย ฉะนั้นจึงมีข้อโต้แย้งกันว่าพระเศียรในภาพนี้เป็นงานเขียนของจิตรกรที่เขียนในปี ค.ศ. 1221 จริงก่อนหน้างานเขียนของชิมาบูเยเป็นเวลานานนักวิพากษ์ศิลปกรรมโจเซฟ อาร์ชเชอร์ โครว์ และ จิโอวานนิ บัตติสตา คาวาลคาเซลเลเสนอว่าพระเศียรเป็นส่วนที่มาเขียนใหม่ในคริสต์ศตวรรษที่ 14 ที่อาจจะเขียนโดยอูโกลิโน ดา เซียนา ถ้าข้อเสนอของโครว์และคาวาลคาเซลเลถูกต้องชิมาบูเยก็ยังได้ชื่อว่าเป็นผู้นำในการสร้างความก้าวหน้าในการเปลี่ยนแปลงลักษณะการเขียนจิตรกรรม
ซูบารุ
ซูบารุในประเทศไทย
แรกเริ่มเดิมที ตัน จง อินเตอร์เนชั่นแนล จัดจำหน่ายรถยนต์ซูบารุในประเทศสิงคโปรเป็นหลัก ตั้งแต่ปี พ.ศ. 2530 ก่อนขยายมายังสู่ตลาดเอเซียอื่นๆ โดยในประเทศไทย เข้ามาขายในช่วงปี พ.ศ. 2529 แรกเริ่มใช้ชื่อว่า มอเตอร์อิมเมจ ในฐานะบริษัทภายใต้เครือตันจง อินเตอร์เนชั่นแนล มีสำนักงานใหญ่อยู่บนถนนเสรีไทย และยังเป็นสำนักงานอยู่จวบจนทุกวันนี้
กวีโด ดา ซีเอนา
นอกไปจากนี้แล้วก็ไม่มีรายละเอียดเกี่ยวกับกุยโด ดา เซียนาเท่าใดนัก ภาพที่สถาบันแห่งเซียนากล่าวว่าเป็นงานเขียนของกุยโด (ภาพครึ่งตัวของพระแม่มารีและพระบุตรกับเทวดาสององค์) ที่อาจจะเขียนราวระหว่างปี ค.ศ. 1250 ถึงปี ค.ศ. 1300 และภาพในวัดซานแบร์นาร์ดิโนที่เป็นภาพพระแม่มารีที่เขียนในปี ค.ศ. 1262 มิลาเนซิเสนอว่าเขียนโดยกุยโด กราเซียนิ (Guido Graziani) แต่ก็ไม่มีหลักฐานเกี่ยวกับกราเซียนิก่อนปี ค.ศ. 1278 เมื่อมีหลักฐานว่าเป็นผู้เขียนแถบ เท่าที่ทราบงานของกุยโด ดา เซียนาเป็นงานบนแผงไม้ ไม่ใช่จิตรกรรมฝาผนัง อาจเป็นได้ว่ากุยโดเป็นลูกศิษย์ของดิโอติซาลวิ (Diotisalvi), มิโน ดา เตอร์ริตา และ แบร์ลินเกียริ ดา ลูคคา
ซูบารุ
ซูบารุในประเทศไทย
สำหรับการลงทุนในโรงงานใหม่ แห่งนี้มีมูลค่าทั้งสิ้น 5 พันล้านบาท จัดตั้งเป็นบริษัทลูกแห่งใหม่ขึ้นมา โดยทางตันจงอินเตอร์เนชั่นแนลลงทุน ทั้งสิ้น 74.9%  ส่วนทางซูบารุ คอร์เปอร์เรชั่น ประเทศญี่ปุ่นลงทุนทั้งสิ้น 25.1% โดยโรงงานแห่งใหม่นี้จะเริ่มผลิตรถป้อนตลาดภายในปี พ.ศ. 2562
ล่าสุด TC Subaru ประเทศไทย เตรียมนำเข้า และ เปิดตัว All NEW Subaru WRX อย่างเป็นทางการในไทย ช่วงเดือน สิงหาคม นี้ ! คาดว่าเป็นช่วงงาน Big Motor Sales 2022 : 19-28 สิงหาคม 2565 @ BITEC ไบเทค บางนา แล้ว ยังมีการเตรียมทำตลาด All NEW WRX SPORTS WAGON อีกด้วย !
รถต้นแบบ
ในวันที่ 4 ธันวาคม 2007 เห็นบทความอ้างว่า Subaru กำลังพิจารณาการสร้างรถจักรยานยนต์ที่เรียกว่าซูบารุ HS500 เครื่องยนต์สูบเดียว 50 แรงม้า (37 กิโลวัตต์) Subaru HS500
อำเภอเมืองระยอง
ที่ตั้งและอาณาเขต
อำเภอเมืองระยองตั้งอยู่ทางตอนกลาง ค่อนไปทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเมืองระยองแบ่งพื้นที่การปกครองออกเป็น 15 ตำบล 84 หมู่บ้าน
การปกครองส่วนท้องถิ่น
ท้องที่อำเภอเมืองระยองประกอบด้วยองค์กรปกครองส่วนท้องถิ่น 15 แห่ง ได้แก่
โลกที่สี่
โลกที่สี่ เป็นการขยายความแบบจำลองสามโลก หมายความถึง
ทั้งนี้ คำนี้ไม่เป็นที่ยอมรับกันทั่วไป "โลกที่สี่" ยังใช้หมายถึงส่วนอื่นของโลกโดยเทียบกับแบบจำลองสามโลก
ประลอง สาวันดี
ประลอง สาวันดี เป็นนักฟุตบอล สัญชาติไทย อดีตนักเตะสโมสรศรีสะเกษ เอฟซี ก่อนที่สโมสรจะถูกอีสาน ยูไนเต็ด เอาไปทำทีม ทำให้เจ้าตัวตัดสินใจย้ายซบทีมดังเมืองย่าโม และเป็นขวัญใจชาวโคราชอย่างรวดเร็ว และเป็นตัวหลักของสวาทแคท ปัจจุบันได้ลงเล่นให้กับ นครราชสีมา มาสด้า เอฟซี ในตำแหน่งกองหลัง
ปาโดวา
ปาโดวา (Padova) เป็นเมืองในแคว้นเวเนโตที่ตั้งอยู่ทางตอนเหนือของประเทศอิตาลี ปาโดวาเป็นเมืองหลวงของจังหวัดปาโดวา และเป็นศูนย์กลางทางเศรษฐกิจและการโทรคมนาคมของบริเวณนี้ ปาโดวามีประชากรทั้งสิ้นประมาณ 212,500 คน บางครั้งปาโดวาก็รวมเป็นส่วนหนึ่งของเวนิส ภายในปริมณฑลปาโดวา–เวนิส ปริมณฑลซึ่งทำให้มีประชากรรวมกันทั้งสิ้นประมาณ 1,600,000 คน
ปราเสริฐ ปราสาททองโอสถ
นายแพทย์ปราเสริฐ ปราสาททองโอสถ (เกิด 22 มีนาคม พ.ศ. 2476) เป็นอดีตประธานคณะผู้บริหารและกรรมการผู้อำนวยการใหญ่ ประธานกรรมการบริหาร และกรรมการบริษัท กรุงเทพดุสิตเวชการ จำกัด (มหาชน) โดยลาออกจากตำแหน่งดังกล่าวในวันที่ 21 มกราคม พ.ศ. 2562 เจ้าของโรงพยาบาลนนทเวช โดยถือหุ้นไว้ 1.37%
นักธุรกิจ มหาเศรษฐีชาวไทย ผู้ก่อตั้งและเป็นเจ้าของบริษัท กรุงเทพดุสิตเวชการ จำกัด (มหาชน), บริษัท ปราสาททองโอสถ จำกัด กลุ่มการดูแลสุขภาพเอกชนที่ใหญ่ที่สุดในประเทศไทย และเป็นเจ้าของสายการบินบางกอกแอร์เวย์ส
ประวัติ
นายแพทย์ปราเสริฐ ปราสาททองโอสถ เกิดเมื่อ 22 มีนาคม พ.ศ. 2476 เป็นบุตรของ หมอทองอยู่ (ช้างบุญชู) ปราสาททองโอสถ และ บุญรอด ปราสาททองโอสถ นายแพทย์ปราเสริฐสำเร็จการศึกษาระดับปริญญาตรีแพทยศาสตร์บัณฑิตจาก คณะแพทยศาสตร์ศิริราชพยาบาล มหาวิทยาลัยมหิดล
อาชีพ
เขาเป็นเจ้าของปราสาททองโอสถและกรุงเทพดุสิตเวชการ กลุ่มดูแลสุขภาพเอกชนที่ใหญ่ที่สุดของประเทศไทย และสายการบินบางกอกแอร์เวย์ส เขาเป็นประธานและประธานบริหารของกรุงเทพดุสิต และประธานบริหารและรองประธานของบางกอกแอร์เวย์ส
ณ เดือนสิงหาคม พ.ศ. 2561 ฟอบส์ ประเมินมูลค่าสุทธิ 3.5 พันล้านดอลลาร์สหรัฐ
อ้างอิง
<references group="" responsive="">
สมเด็จพระเจ้ากุสตาฟที่ 6 อดอล์ฟแห่งสวีเดน
สมเด็จพระเจ้ากุสตาฟที่ 6 อดอล์ฟ แห่งสวีเดน (พระนามเต็ม ออสการ์ เฟรดดริค วิลเฮล์ม โอลาฟ กุสตาฟ อดอล์ฟ) (11 พฤศจิกายน ค.ศ. 1882 - 15 กันยายน ค.ศ. 1973) เป็นพระมหากษัตริย์สวีเดนตั้งแต่ ค.ศ. 1950 จนถึงเสด็จสวรรคต เป็นพระราชโอรสพระองค์ใหญ่ในสมเด็จพระเจ้ากุสตาฟที่ 5 แห่งสวีเดน และ สมเด็จพระราชินีวิกตอเรียแห่งสวีเดน
เสด็จพระราชสมภพที่กรุงสต็อกโฮล์ม เมื่อแรกประสูติดำรงพระอิสริยยศเป็น ดยุกแห่งสเกน ในวันที่ 29 ตุลาคม ค.ศ. 1950 สมเด็จพระราชบิดาเสด็จสวรรคต สุภาษิตส่วนพระองค์ว่า "หน้าที่ก่อนทั้งหมด"
พระองค์ได้เข้าอภิเษกสมรสครั้งแรกกับเจ้าหญิงมาร์กาเรตแห่งคอนน็อต เมื่อวันที่ 15 มิถุนายน ค.ศ. 1905 ที่โบสถ์เซนต์จอร์จ ที่ปราสาทวินด์เซอร์ เจ้าหญิงแห่งคอนน็อตเป็นพระธิดาในเจ้าชายอาร์เธอร์ ดยุกแห่งคอนน็อตและสแตรธเอิร์น พระราชโอรสพระองค์ที่สามในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี
พระองค์เข้าอภิเษกสมรสครั้งที่สองกับลูอีส เมานต์แบ็ตเทน (เจ้าหญิงหลุยส์แห่งแบตเตนเบิร์ก) เมื่อวันที่ 3 พฤศจิกายน ค.ศ. 1923 ที่พระราชวังเซนต์เจมส์ เป็นพระเชษฐภคินีของลอร์ดเมาต์แบตแตนและพระมาตุจฉาในเจ้าชายฟิลิป ดยุกแห่งเอดินบะระ เลดีหลุยส์ได้สถาปนาพระองค์เองเป็นสมเด็จพระราชินีแห่งสวีเดน เป็นพระราชบุตรบุญธรรมซึ่งเป็นพระราชปนัดดาในสมเด็จพระราชินีนาถวิกตอเรีย
ครองราชย์
ในวันที่ 29 ตุลาคม ค.ศ. 1950 เจ้าชายกุสตาฟ อดอล์ฟ มกุฎราชกุมาร เสด็จขึ้นครองราชย์เป็นพระมหากษัตริย์ด้วยพระชนมายุ 67 พรรษา เมื่อสมเด็จพระเจ้ากุสตาฟที่ 5 พระราชบิดาสวรรคต ซึ่งก่อนหน้านั้นทรงเป็นรัชทายาทผู้มีสิทธิโดยตรงที่ดำรงพระยศนานที่สุดในโลก ณ ขณะนั้น และทรงมีคติพระจำพระองค์ว่า "หน้าที่เหนือสิ่งอื่นใด"
ในช่วงรัชกาลของพระองค์ สวีเดนกำลังทำการร่างรัฐธรรมนูญฉบับใหม่ขึ้น ซึ่งประกาศใช้ในปี ค.ศ. 1975 หลังจากที่เสด็จสวรรคตได้ไม่นาน เพื่อแทนที่รัฐธรรมนูญฉบับเก่า ค.ศ. 1809 และเป็นการปฏิรูปโครงสร้างการปกครองให้ทันสมัยตามกาลเวลาที่เปลี่ยนไป ในบรรดาการปฏิรูปทั้งหลายนี้ มีชาวสวีเดนบางส่วนพยายามเปลี่ยนแปลงรัฐธรรมนูญใหม่ไม่ให้มีสถาบันพระมหากษัตริย์ (ระบอบราชาธิปไตย) อีกต่อไป หรืออย่างน้อยก็เปลี่ยนแปลงรายละเอียดบทบัญญัติในรัฐธรรมนูญเก่าที่ว่า พระมหากษัตริย์ทรงปกครองอาณาจักรแต่เพียงผู้เดียว
ด้วยพระจริยวัตรส่วนพระองค์ทำให้ทรงเป็นที่ชื่นชอบในหมู่ประชาชนชาวสวีเดน ส่งผลให้สาธาณชนเห็นพ้องต้องกันอย่างมากว่าควรคงไว้ซึ่งสถาบันพระมหากษัตริย์ต่อไป และด้วยความถนัดและความสนพระทัยส่วนพระองค์ในวิชาการหลากหลายแขนง (โดยเฉพาะด้านสถาปัตยกรรมศาสตร์และพฤกษศาสตร์) ประกอบกับความสุขุมแต่เป็นกันเองและท่าทีที่ทรงพยายามหลีกเลี่ยงความเอิกเกริกใหญ่โต ทำให้ทรงเป็นที่เคารพรัก อย่างไรก็ตาม ระบอบราชาธิปไตยในสวีเดนถูกลดบทบาทลงอย่างมากจากการหันไปเน้นความสำคัญกับระบอบประชาธิปไตย พระราชอำนาจบางอย่างถูกลดทอนไปในกระบวนการปฏิรูปรัฐธรรมนูญที่เสร็จสิ้นลงในปี ค.ศ. 1975
ต่อมาหลังจากที่พระพลามัยย่ำแย่ลงจากการประชวรเรื้อรังด้วยโรคปอดบวม พระเจ้ากุสตาฟที่ 6 อดอล์ฟ เสด็จสวรรคตในปี ค.ศ. 1973 เพียง 10 สัปดาห์ก่อนวันเฉลิมพระชนมพรรษาปีที่ 91 ณ โรงพยาบาลเก่าเฮลซิงบอร์ก จังหวัดสแกเนีย ใกล้กับพระราชวังซอฟีโรอันเป็นพระตำหนักฤดูร้อน และไม่กี่วันก่อนการเลือกตั้งทั่วไป ค.ศ. 1973 ซึ่งการสวรรคตดังกล่าวช่วยสร้างแรงสนับสนุนแก่รัฐบาลพรรคประชาธิปไตยสังคมนิยมชนะการเลือกตั้งอีกหนึ่งสมัย ต่อมาเจ้าชายคาร์ลกุสตาฟ มกุฎราชกุมารแห่งสวีเดน พระราชนัดดา (พระโอรสในเจ้าชายกุสตาฟอดอล์ฟ ผู้วายชนม์) จึงได้สืบราชสมบัติต่อจากพระองค์ ส่วนพระศพไม่ได้ถูกนำไปฝังไว้ ณ สุสานหลวงกรุงสต็อกโฮล์ม ตามราชประเพณี แต่ถูกฝัง ณ สุสานหลวงในเมืองฮากา เคียงข้างพระชายาผู้วายชนม์ทั้งสองพระองค์
พระราชโอรสพระราชธิดา
สมเด็จพระราชาธิบดีกุสตาฟที่ 6 อดอล์ฟและเจ้าหญิงมาร์กาเรตมีพระราชโอรสพระราชธิดาทั้งสิ้น 5 พระองค์ และพระราชนัดดาดังนี้
เจ้าหญิงมาร์การ็ต มกุฎราชกุมารีแห่งสวีเดน พระชายาองค์แรกสิ้นพระชนม์ลง เมื่อวันที่ 1 พฤษภาคม ค.ศ. 1920 พระราชบุตรองค์ที่หกก่อนที่จะประสูติ 8 เดือน
เจ้าชายกุสตาฟ อดอล์ฟ ได้อภิเษกสมรสอีกครั้งกับเลดีหลุยส์ เมานต์แบตแตน (13 กรกฎาคม ค.ศ. 1889 - 7 มีนาคม ค.ศ. 1965) เมื่อวันที่ 3 พฤศจิกายน ค.ศ. 1923 ซึ่งมีพระราชธิดาประสูติแล้วสิ้นพระชนม์ในวันที่ 30 พฤษภาคม ค.ศ. 1925
สมเด็จพระราชาธิบดีกุสตาฟที่ 6 อดอล์ฟ เป็นพระราชอัยกาในสมเด็จพระราชาธิบดีคาร์ลที่ 16 กุสตาฟ สมเด็จพระราชินีนาถมาร์เกรเธอที่ 2 แห่งเดนมาร์ก และ สมเด็จพระราชินีอันเนอ-มารีแห่งกรีซ
รชต ชัยจันทร์
รชต ธนภรณ์มงคล หรือ ชื่อเดิม รชต ชัยจันทร์ เป็นนักฟุตบอล สัญชาติไทย อดีตนักเตะพัทยา ยูไนเต็ด และ นครราชสีมา มาสด้า เอฟซี ปัจจุบันได้ลงเล่นให้กับ เอ็มโอเอฟ ศุลกากร ยูไนเต็ด ในตำแหน่งกองหน้า
ประวัติ
รชต ชัยจันทร์ มีชื่อเล่นว่า หนุ่ม เกิดเมื่อวันที่ 2 พฤศจิกายน พ.ศ. 2529 ที่จังหวัดหนองคาย จบการศึกษาระดับชั้นมัธยมจากโรงเรียนสุรศักดิ์มนตรี และเคยศึกษาที่มหาวิทยาลัยราชภัฏเพชรบุรี
ในด้านวงการฟุตบอล รชต ชัยจันทร์ นั้น เคยเล่นให้กับทหารบก เอฟซี, เพชรบุรี เอฟซี, ทีทีเอ็ม เชียงใหม่ ย้ายมาเล่นกับ พัทยา ยูไนเต็ดในปี 2556 และนครราชสีมา มาสด้า เอฟซี
ชีวิตส่วนตัว รชต ได้สมรสกับ กวินตรา โพธิจักร แฟนสาว นักแสดง, พิธีกร, นางงาม และนักวอลเลย์บอล หลังจากที่คบหาดูใจกันมายาวนานถึง 14 ปี
รายชื่อประเทศเรียงตามผลผลิตฟลูออไรต์
ด้านล่างนี้เป็น รายชื่อประเทศเรียงตามผลผลิตฟลูออไรต์ ข้อมูลจาก British Geological Survey เมื่อปี พ.ศ. 2549
ไทยลีก 4 ฤดูกาล 2561 – โซนภาคเหนือ
ไทยลีก 4 ฤดูกาล 2561 โซนภาคเหนือ (2018 Thai League 4 Northern Region) (เป็นที่รู้จักในชื่อ ไทยลีก 4 ออมสินลีก) ฤดูกาลที่สองของ ไทยลีก 4 นับแต่ก่อตั้งลีกเมื่อ พ.ศ. 2560 มีทั้งหมด 7 สโมสรเข้าร่วมแข่งขันในฤดูกาลนี้
สโมสรที่เข้าร่วมแข่งขัน
ฤดูกาล 2561 มี 7 สโมสรเข้าแข่งขันในโซนภาคเหนือ ได้แก่
หมายเหตุ: ย้ายไปใช้สนามกีฬาองค์การบริหารส่วนจังหวัดตากในการแข่งขันสามนัดสุดท้าย
เดมะซิสโท
เดมะซิสโท (Demosistō; ) เป็นองค์กรทางการเมืองฝ่ายประชาธิปไตยที่ก่อตั้งเมื่อ 10 เมษายน 2016 ในฐานะพรรคการเมือง อดีตพรรคเดเมอซิสโทนำโดยโจชัว หว่อง และ แอกเนส โจว ทั้งคู่เป็นอดีตผู้นำของสกอลาริสม์ ควบคู่ไปกับนาธาน ลอว อดีตหัวหน้าเลขานุการของสหภาพฮ่องกงเพื่อนักเรียนนักศึกษา (HKFS) สกอลาริสม์ และ HKFS เป็นกลุ่มนักกิจกรรมเยาวชนที่มีบทบาทอย่างมากในการประท้วงระยะเวลา 79 วันที่รู้จักในชื่อ การปฏิวัติร่ม เมื่อปี 2014
เดมะซิสโทสนับสนุนการลงประชามติเพื่อกำหนดเอกราชของฮ่องกงเพื่อให้ฮ่องกงแยกตัวออกจากประเทศจีนและจัดตั้งในฐานะรัฐเอกราช ภายหลังปี 2047 ที่ซึ่งหลักการหนึ่งประเทศ สองระบบที่มีการลงนามสัญญาไว้ในสนธิสัญญาร่วมจีน-บริเตน และในกฎพื้นฐานฮ่องกงถูกตั้งไว้ให้สิ้นสุดลง พรรคเดมะซิสโทชนะที่นั่งส่วนใหญ่ในการเลือกตั้งคณะนิติบัญญัติฮ่องกง ปี 2016 โดยมีประธานพรรค นาธาน ลอว เป็นผู้สมัครรับเลือกตั้งที่อายุน้อยที่สุดที่ได้รับการเลือกตั้งด้วยวัย 23 ปี ในปี 2017 ลอวถูกตัดสิทธิ์ออกจากการเป็นสมาชิกของสภานิติบัญญัติแห่งฮ่องกงอันเป็นผลจากข้อโต้เถียงกรณีการปฏิญาณตนของสมาชิกสภานิติบัญญัติ และได้ถูกขังในคุกร่วมกับโจชัว หว่อง ด้วยข้อหาบุกเข้าจัตุรัสพลเรือนระหว่างการปฏิวัติร่ม หลังการถูกตัดสิทธิ์หลายครั้งของตัวแทนจากพรรคเดมะซิสโท พรรคได้ผ่านมติเมื่อเดือนมกราคม 2020 ที่จะละทิ้งการสนับสนุน "การกำหนดการปกครองด้วยตนเองโดยวิถีประชาธิปไตย" (democratic self-determination) ต่อมาเมื่อรัฐบาลจีนประกาศใช้กฎหมายความมั่นคงแห่งชาติฮ่องกง ทำให้แกนนำพรรคลาออกจากตำแหน่งและยุบพรรคไปในวันที่ 30 มิถุนายน 2020
เหงียน ต๊วน หมั่ญ
เหงียน ต๊วน หมั่ญ (Nguyễn Tuấn Mạnh; เกิด 31 กรกฎาคม 1990) เป็นนักฟุตบอลชาวเวียดนามที่เล่นเป็นผู้รักษาประตูสำหรับสโมสรฟุตบอลซันนาคั้ญฮหว่าและฟุตบอลทีมชาติเวียดนาม
ชาร์ปกอน
ชาร์ปกอน (, 샵건) เกิดวันที่ เป็นนักร้องชาวเกาหลีใต้ในสังกัด Starship X
รายการเซอร์ไวเวอร์ No.Mercy
รายการเซอร์ไวเวอร์ No.Mercy ใต้การจัดการของ สตาร์ชิพเอนเตอร์เทนเมนต์ และ Mnet เริ่มฉายตอนแรกวันที่ 10 ธันวาคม 2557 เป็นจำนวน 10 ตอน ซึ่งทางรายการได้นำเสนอให้รู้จักชาร์ปกอนภายใต้คำนิยามว่า "ลูกพี่ลูกน้องของมิโน" และเป็น 9 คนสุดท้าย แต่ไม่ผ่านการคัดเลือกเป็นสมาชิกวง มอนสตาเอ็กซ์
รายการ Show me the Money 5
หลังจากจบรายการเซอร์ไวเวอร์ No.Mercy ชาร์ปกอนก็ไม่ได้ทำกิจกรรมผ่านค่ายอีกเลย จนกระทั่งได้เข้าร่วมรายการ Show me the Money 5 ที่เริ่มฉายวันที่ 6 มิถุนายน 2559 และยังคงเป็นที่รู้จักกันด้วยชื่อของ "ลูกพี่ลูกน้องของมิโน" ซึ่งเรียกความสนใจจากทั้งกรรมการและผู้เข้าร่วมรายการ ชาร์ปกอนผ่านรอบออกดิชั่นจากไซอ้อนที และ All-Pass ในรอบ 1 นาที รอบที่ 3 เป็นการแข่งขันแรป 1 ต่อ 1 และ Cypher จากนั้นก็เลือกเข้าทีมแมด คลาวน์และกิล ผ่านการแข่งขันมาจนถึงรอบรองชนะเลิศ(ท็อป 6) แล้วก็แพ้ให้กับซีแจม
เดบิวต์ด้วยดิจิตอลซิงเกิ้ล BEEP
วันที่ 29 กรกฎาคม 2559 ได้ปล่อยเพลงและมิวสิควีดีโอ BEEP ออกมาทางช่อง 1theK และ starshipTV เพลงนี้เป็นแนวอิเลคทรอนิกส์ฮิปฮอปซึ่งได้โปรดิวเซอร์ชื่อดังอย่าง กิริบอย จาก จัสท์มิวสิค มาร่วมงานด้วย
วุฒิศักดิ์ มูลมะณี
วุฒิศักดิ์ มูลมณี เป็นนักฟุตบอล สัญชาติไทย ปัจจุบันลงเล่นตำแหน่งกองหลังและทำหน้าที่หัวหน้าผู้ฝึกสอนให้กับขอนแก่นมอดินแดง ในไทยลีก 3 เขาเคยเล่นให้กับหลายสโมสร เช่น บางกอก เอฟซี, นครราชสีมา มาสด้า และ ขอนแก่น
คนไร้ความสามารถ
การเป็นคนไร้ความสามารถ
คนวิกลจริตถึงขนาดที่ไม่มีทางดูแลตัวเองหรือผลประโยชน์ของตัวเองได้เลย ซึ่งศาลสั่งให้เป็นคนไร้ความสามารถตามคำร้องขอของ คู่สมรส, บุพการี, ผู้สืบสันดาน, ผู้ปกครอง, ผู้พิทักษ์, ผู้ดูแลรักษาทั่วไป หรือพนักงานอัยการ ซึ่งการเป็นคนไร้ความสามารถจะมีผลนับแต่ศาลมีคำสั่งเป็นต้นไป
นอกจากนี้ ตามกฎหมายไทยแล้ว คนไร้ความสามารถที่กระทำความผิดอาญาก็ให้พ้นจากความรับผิดในการกระทำนั้น แต่ความรับผิดทางแพ่งมิได้สิ้นสุดลงไปด้วย โดยในทางแพ่ง บิดา มารดา หรือผู้อนุบาลของคนไร้ความสามารถต้องร่วมรับผิดในการกระทำอันเป็นละเมิดของคนไร้ความสามารถไปด้วย เว้นแต่สามารถพิสูจน์ได้ว่าได้ดูแลรักษาบุคคลนั้นอย่างระมัดระวังเต็มที่แล้ว
บุคคลจะพ้นจากความเป็นคนไร้ความสามารถเมื่อศาลสั่งตามร้องขอของคู่สมรส, บุพการี, ผู้สืบสันดาน, ผู้ปกครอง, ผู้พิทักษ์, ผู้ดูแลรักษาทั่วไป, พนักงานอัยการ หรือตัวคนไร้ความสามารถเอง การพ้นจากความเป็นคนไร้ความสามารถจะมีผลนับแต่ศาลมีคำสั่งเป็นต้นไป
คำสั่งให้บุคคลใดเป็นคนไร้ความสามารถหรือพ้นจากความเป็นคนไร้ความสามารถต้องประกาศในราชกิจจานุเบกษาด้วย
ผู้อนุบาล
ผู้อนุบาล (guardian) เป็นบุคคลที่ศาลแต่งตั้งให้ปกครองดูแลคนไร้ความสามารถ ซึ่งตามกฎหมายไทยแล้วกำหนดกรณีดังต่อไปนี้
1.บุคคลใดจะบรรลุนิติภาวะหรือไม่ก็ตาม ถ้ายังมิได้สมรสและศาลสั่งให้เป็นคนไร้ความสามารถ ให้ผู้ใช้อำนาจปกครอง คือ บิดามารดาทั้งสองฝ่ายหรือฝ่ายใดฝ่ายหนึ่งในกรณีที่อีกฝ่ายไม่มีอำนาจปกครองแล้ว หรือผู้ปกครอง เป็นผู้อนุบาลคนไร้ความสามารถผู้นั้น เว้นแต่ศาลจะสั่งเป็นอื่น
2. ในกรณีที่ศาลสั่งให้บุคคลที่มีคู่สมรสเป็นคนไร้ความสามารถ ก็ให้คู่สมรสอีกฝ่ายเป็นผู้อนุบาล เว้นแต่ศาลจะสั่งเป็นอื่นตามที่ผู้มีส่วนได้เสียหรือพนักงานอัยการร้องขอ หรือในกรณีมีเหตุอันควร
นอกจากนี้ ผู้อนุบาลต้องร่วมรับผิดทางแพ่งในการกระทำอันเป็นละเมิดที่คนไร้ความสามารถในความอนุบาลของตนได้กระทำลงไป เว้นแต่เขาสามารถพิสูจน์ได้ว่าได้ดูแลรักษาบุคคลนั้นอย่างระมัดระวังเต็มที่แล้ว
ภาวะชักต่อเนื่อง
ภาวะชักต่อเนื่องหรือโรคลมชักชนิดต่อเนื่องคือภาวะที่เกิดอาการชักติดต่อกันนานเกิน 30 นาที หรือภาวะที่ผู้ป่วยมีอาการชักสั้นๆ แต่หลายครั้ง ติดต่อกันนานเกิน 30 นาที โดยระหว่างการชักแต่ละครั้งผู้ป่วยไม่ได้ฟื้นคืนสติเป็นปกติ
ภาษาพระเวท
ภาษาพระเวท (Vedic Sanskrit) เป็นคำที่ใช้เรียกภาษาของชาวอารยันในยุคเริ่มแรก (ก่อนพ.ศ. 43) ซึ่งเป็นภาษาที่ชาวอารยันใช้เขียนคัมภีร์พระเวทและเป็นต้นตระกูลของภาษาอื่น ๆ ในอินเดีย กล่าวคือเมื่อชาวอารยันติดต่อกับสมาคมกับชาวพื้นเมืองเดิมในอินเดียทำให้เกิดการปะปนกันของภาษาจนวิวัฒนาการเป็นภาษาปรากฤต เช่น ภาษามคธี ภาษาอรรธมคธี ภาษาเศารเสนี ภาษามหาราษฏระ
ในยุคนี้เอง นักปราชญ์ชาวอารยันที่ยังใช้ภาษาพระเวทอยู่นั้นเห็นว่า หากปล่อยไว้ภาษาของตนจะปะปนกับภาษาอื่นจนเสียความบริสุทธิ์ของภาษาไป จึงมีการจัดระเบียบภาษาพระเวทขึ้นใหม่โดยวางกฎเกณฑ์ให้เป็นระบบ ตำราไวยากรณ์ที่มีชื่อเสียงคืออัษฏาธยายีของปาณินิ ภาษาที่จัดระเบียบแล้วนี้เรียกภาษาสันสกฤต ส่วนภาษาปรากฤตทั้งหลายนั้นได้วิวัฒนาการมาเป็นภาษาที่ใช้ในอินเดียปัจจุบัน เช่น ภาษาฮินดี ภาษามราฐี ภาษาคุชราต ภาษาเบงกอล ภาษาปัญจาบ ภาษาอูรดู ภาษาปาทาน ภาษาสิงหล เป็นต้น
เกล็น แบลลาร์ด
เบซิล เกล็น แบลลาร์ด จูเนียร์ (Basil Glen Ballard, Jr. เกิด 1 พฤษภาคม ค.ศ. 1953) เป็นนักแต่งเพลง และโปรดิวเซอร์เพลงชาวอเมริกัน รู้จักกันในผลงานร่วมเขียนเพลงและผลิตเพลงให้อัลบั้ม แจกกิดลิตเทิลพิล ของอลานิส มอริสเซตต์ (1995) ได้รางวัลแกรมมีสาขา "อัลบั้มเพลงร็อกยอดเยี่ยม" และ "อัลบั้มเพลงแห่งปี" และนิตยสารโรลลิงสโตนจัดอันดับให้อยู่ในรายชื่อ 500 อัลบั้มเพลงที่ดีที่สุดตลอดกาล และร่วมงานกับนักแต่งเพลง อลัน ซิลเวสตรี เขายังมีส่วนร่วมผลิตเพลงให้ไมเคิล แจ็กสัน ในอัลบั้มทริลเลอร์ และแบด ด้วย ในฐานะนักแต่งเพลง เขาร่วมเขียนเพลงอย่าง "แมนอินเดอะมิรเรอร์" (1987) และ "แฮนด์อินมายพ็อกเก็ต" (1995) เขาเป็นผู้ก่อตั้งค่ายเพลงจาวาเรเคิดส์ เขาชนะรางวัลแกรมมีปี 2006 สาขา เพลงที่แต่งให้กับภาพยนตร์ยอดเยี่ยม จากงานเพลง "บีลีฟ" (เดอะโพลาร์เอ็กส์เพรสส์)
อ้างอิง
1953
พระเจ้าฟรีดริช เอากุสท์ที่ 3 แห่งซัคเซิน
พระเจ้าฟรีดริช เอากุสท์ที่ 3 (Friedrich August III) พระนามเต็ม ฟรีดริช เอากุสท์ โยฮัน ลูทวิช คาร์ล กุสทัฟ เกรกอร์ ฟีลิพ แห่งซัคเซิน (Friedrich August Johann Ludwig Karl Gustav Gregor Philipp von Sachsen) เป็นกษัตริย์องค์สุดท้ายแห่งราชอาณาจักรซัคเซิน ทรงเป็นสมาชิกราชวงศ์เว็ททีน
พระองค์เป็นพระราชโอรสองค์ใหญ่ในพระเจ้าเกออร์คแห่งซัคเซินกับพระนางมาเรีย อันนา แห่งโปรตุเกส พระองค์เข้ารับราชการในกองทัพซัคเซินในปีค.ศ. 1877 ตั้งแต่ก่อนขึ้นเป็นกษัตริย์ และได้เลื่อนยศทหารจนถึงจอมพลแห่งจักรวรรดิเยอรมันในปีค.ศ. 1912 เมื่อพระองค์ขึ้นครองราชสมบัติในปีค.ศ. 1904 ก็ทรงปฏิรูปประเทศในหลายด้าน ทั้งในด้านรัฐบาล, การงบประมาณ, สิทธิลงคะแนนเสียง, การศึกษาภาคบังคับ แม้จะทรงเป็นกษัตริย์ที่ประชาชนรักใคร่ แต่พระองค์ก็ทรงสละราชสมบัติโดยสมัครใจในเดือนพฤศจิกายน ค.ศ. 1918 หลังจักรวรรดิเยอรมันพ่ายแพ้ในสงครามโลกครั้งที่หนึ่ง
หลังสละราชสมบัติ พระองค์ทรงย้ายไปพำนักในเมืองซีบึลเลอนอร์ทใกล้กับเบร็สเลา (ปัจจุบันอยู่ในประเทศโปแลนด์) แถบชายแดนตะวันออกของประเทศ พระองค์ใช้ชีวิตที่นั่นอย่างสำราญสมฐานะอดีตกษัตริย์ พระองค์โปรดการเสด็จพระพาสต่างทวีป ทรงเสด็จประพาสอเมริกาเหนือ, บราซิล และอินเดีย พระองค์พยายามไม่ยุ่งหรือแสดงความคิดเห็นทางการเมืองใดๆ พระองค์เสด็จสวรรคตในปีค.ศ. 1932
อ้างอิง
18651932
ฟุตบอลโลกหญิง 2015 รอบคัดเลือก
รอบคัดเลือกฟุตบอลโลกหญิง 2015 จำนวนของทีมในการแข่งขันรอบแบ่งกลุ่มจะขยายจาก 16 ทีม ไปเป็น 24 ทีม โดยมีจำนวนของการแข่งขันเพิ่มขึ้นจาก 32 คู่ ไปเป็น 52 คู่ เมื่อวันที่ 11 มิถุนายน ค.ศ. 2012 ทางฟีฟ่าได้ประกาศให้มีการเปลี่ยนแปลงการจัดสรรการคัดเลือกตำแหน่งของสหพันธ์ภาคพื้นทวีป คณะกรรมการบริหารฟีฟ่าได้อนุมัติการจัดสรรตาราง และแบ่งสายของแปดทีมใหม่ดังต่อไปนี้:
รอบแบ่งกลุ่ม
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง และสองทีมที่ชนะของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามของทั้งสองกลุ่มจะเข้าแข่งขันเพื่อชิงที่ห้าและผ่านการคัดเลือกเข้าสู่ฟุตบอลโลกรอบสุดท้าย.
กลุ่ม เอ
กลุ่ม บี
ฟุตบอลหญิงทีมชาติญี่ปุ่น, ออสเตรเลีย, สาธารณรัฐประชาชนจีน และ สาธารณรัฐเกาหลีใต้ เข้ารอบสุดท้ายโดยอัตโนมัติ. ทีมชาติเวียตนาม และ ทีมชาติไทย แข่งขันรอบตัดเชือกอันดับห้า.
รอบเพลย์ออฟอันดับห้า
ฟุตบอลหญิงทีมชาติไทย ได้เข้ารอบสุดท้ายฟุตบอลโลกหญิงเป็นครั้งแรก.
ทวีปแอฟริกา
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง ส่วนทีมที่ได้อันดับสองของทั้งสองกลุ่มจะเข้าแข่งขันเพื่อชิงที่สามและผ่านการคัดเลือกเข้าสู่ฟุตบอลโลกรอบสุดท้าย.
รอบน๊อกเอาต์
ไนจีเรีย, แคเมอรูน และ โกตติวัวร์ ผ่านเข้ารอบสุดท้ายฟุตบอลโลกหญิง.
ทวีปอเมริกาเหนือ
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง และสองทีมที่ชนะของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามจะเข้าแข่งขันรอบตัดเชือกโซนอเมริกา.
รอบน๊อกเอาต์
สหรัฐอเมริกา, คอสตาริกา และเม็กซิโก ผ่านเข้ารอบสุดท้ายโดยอัตโนมัติ. ตรินิแดดและโตเบโก แข่งขันรอบตัดเชือกโซนอเมริกา.
ทวีปอเมริกาใต้
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องเคยพบกับทีมในกลุ่มของตนหนึ่งครั้ง และสองทีมที่ชนะของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามจะเข้าแข่งขันรอบตัดเชือกโซนอเมริกา.
รอบแรก
กลุ่ม เอ
กลุ่ม บี
รอบที่สอง
บราซิล และ โคลอมเบีย เข้ารอบสุดท้ายหญิงโดยอัตโนมัติ. เอกวาดอร์ แข่งขันรอบตัดเชือกโซนอเมริกา.
รอบเพลย์ออฟโซนอเมริกา
เอกวาดอร์ ได้เข้ารอบสุดท้ายฟุตบอลโลกหญิงเป็นครั้งแรก.
รองชิงชนะเลิศ
นิวซีแลนด์ เข้ารอบสุดท้ายฟุตบอลโลกหญิงโดยอัตโนมัติ.
รอบแบ่งกลุ่ม
กลุ่ม 1
กลุ่ม 4
กลุ่ม 7
กลุ่ม 2
กลุ่ม 5
กลุ่ม 3
กลุ่ม 6
เยอรมนี, สเปน, สวิตเซอร์แลนด์, สวีเดน, นอร์เวย์, อังกฤษ และ ฝรั่งเศส เข้ารอบสุดท้ายโดยอัตโนมัติ. อิตาลี, สก็อตแลนด์, เนเธอร์แลนด์ และ ยูเครน แข่งขันรอบตัดเชือก.
รอบเพลย์ออฟ
เนเธอร์แลนด์ ได้เข้ารอบสุดท้ายฟุตบอลโลกหญิงเป็นครั้งแรก.